CELEX: 32015R2313
Language: sk
Date: 2015-11-30 00:00:00
Title: Nariadenie Rady (EÚ) 2015/2313 z 30. novembra 2015 o rozdelení rybolovných možností v rámci vykonávacieho protokolu k Dohode o partnerstve v odvetví udržateľného rybolovu medzi Európskou úniou a Libérijskou republikou

12.12.2015   
            
            
               SK
            
            
               Úradný vestník Európskej únie
            
            
               L 328/44
            
         NARIADENIE RADY (EÚ) 2015/2313
   z 30. novembra 2015
   o rozdelení rybolovných možností v rámci vykonávacieho protokolu k Dohode o partnerstve v odvetví udržateľného rybolovu medzi Európskou úniou a Libérijskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Európska únia a Libérijská republika 5. júna 2015 parafovali dohodu o partnerstve v odvetví udržateľného rybolovu (ďalej len „dohoda“) a vykonávací protokol k tejto dohode (ďalej len „protokol“), ktorými sa plavidlám Únie poskytujú rybolovné možnosti vo vodách, nad ktorými vykonáva Libérijská republika svoju zvrchovanosť alebo jurisdikciu v oblasti rybolovu.
            
         
               (2)
            
            
               Rada prijala 30. novembra 2015 rozhodnutie (EÚ) 2015/2312 (1) o podpise a predbežnom vykonávaní dohody a protokolu.
            
         
               (3)
            
            
               Mala by sa stanoviť metóda rozdelenia rybolovných možností medzi členské štáty počas obdobia predbežného vykonávania a počas celého trvania protokolu.
            
         
               (4)
            
            
               Podľa článku 10 ods. 1 nariadenia Rady (ES) č. 1006/2008 (2) má Komisia informovať dotknuté členské štáty, ak sa ukáže, že sa rybolovné možnosti udelené Únii na základe protokolu nevyužívajú v plnej miere. Ak sa neodpovie v lehote, ktorú stanoví Rada, považuje sa to za potvrdenie skutočnosti, že plavidlá dotknutého členského štátu v danom období úplne nevyužívajú svoje rybolovné možnosti.
            
         
               (5)
            
            
               V článku 2 protokolu sa stanovuje predbežné vykonávanie protokolu odo dňa jeho podpisu.Toto nariadenie by sa preto malo vykonávať odo dňa podpisu protokolu,
            
         PRIJALA TOTO NARIADENIE:
   Článok 1
   1.   Rybolovné možnosti stanovené vykonávacím protokolom k Dohode o partnerstve v odvetví udržateľného rybolovu medzi Európskou úniou a Libérijskou republikou sa medzi členské štáty rozdeľujú takto:
   
               a)
            
            
               plavidlá na lov tuniakov vakovou sieťou:
               
                           Španielsko:
                        
                        
                           16 plavidiel
                        
                     
                           Francúzsko:
                        
                        
                           12 plavidiel
                        
                     
         
               b)
            
            
               plavidlá s lovnými šnúrami na lov pri hladine:
               
                           Španielsko:
                        
                        
                           6 plavidiel
                        
                     
         2.   Nariadenie (ES) č. 1006/2008 sa uplatňuje bez toho, aby bolo dotknuté dohodou.
   3.   Ak sa žiadosťami o oprávnenie na rybolov, ktoré podali členské štáty uvedené v odseku 1, nevyčerpajú rybolovné možnosti stanovené v protokole, Komisia v súlade s článkom 10 nariadenia (ES) č. 1006/2008 posúdi žiadosti o oprávnenie na rybolov od akéhokoľvek iného členského štátu.
   4.   Lehota v zmysle článku 10 ods. 1 nariadenia (ES) č. 1006/2008, v rámci ktorej majú členské štáty potvrdiť, že rybolovné možnosti pridelené v rámci protokolu nevyužívajú v plnej miere, sa stanovuje na desať pracovných dní odo dňa, keď Komisia požiada o takéto potvrdenie.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa odo dňa podpisu protokolu.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2015
      
         
            Za Radu
         
         
            predseda
         
         É. SCHNEIDER
      
   
   
      (1)  Rozhodnutie Rady (EÚ) 2015/2312 z 30. novembra 2015 o podpise v mene Európskej únie a predbežnom vykonávaní Dohody o partnerstve v odvetví udržateľného rybolovu medzi Európskou úniou a Libérijskou republikou a vykonávacieho protokolu k tejto dohode (Pozri stranu 1 tohto úradného vestníka).
   
      (2)  Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva, o zmene a doplnení nariadení (EHS) č. 2847/93 a (ES) č. 1627/94 a o zrušení nariadenia (ES) č. 3317/94 (Ú. v. EÚ L 286, 29.10.2008, s. 33).